Diari Oficial de la Generalitat Valenciana


Sumari del DOGV 6879, del 10-10-2012 (2012/9255)

RESOLUCIÓ de 25 de setembre de 2012, de la secretària autonòmica de l'Agència Valenciana de la Salut, del recurs d'alçada número 10/12, contra la Resolució de 9 de maig de 2012, del director general de Farmàcia i Productes Sanitaris.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6879

Data del DOGV
:   10-10-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/9255


Data del document
:   25-09-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * farmacologia

RESOLUCIÓ de 25 de setembre de 2012, de la secretària autonòmica de l'Agència Valenciana de la Salut, del recurs d'alçada número 10/12, contra la Resolució de 9 de maig de 2012, del director general de Farmàcia i Productes Sanitaris. [2012/9255]  
Vist el recurs d'alçada núm.10/12 interposat per Cayetano Chazarra Navarro, contra la Resolució del director general de Farmàcia i Productes Sanitaris, de 9 de maig de 2012, publicada en el Diari Oficial de la Comunitat Valenciana núm. 6774, de 15 de maig de 2012, per mitjà de la qual s'ordena la publicació en el Diari Oficial de la Comunitat Valenciana de l'acord de la comissió de baremació, pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, i examinats els següents  
  
Fets  
Primer. Mitjançant una Resolució del director general de Farmàcia i Productes Sanitaris, de 7 d'abril de 2011, publicada en el Diari Oficial de la Comunitat Valenciana núm. 6504, de 18 d'abril de 2011, es va iniciar el procediment d'adjudicació de les autoritzacions d'obertura de noves oficines de farmàcia referenciades en els apartats 1, 2 i 3 de la Resolució de 7 d'abril de 2011, del director general de Farmàcia i Productes Sanitaris.  
Segon. En data 15 de febrer de 2012, es va publicar en el Diari Oficial de la Comunitat Valenciana núm. 6714 la Resolució del director general de Farmàcia i Productes Sanitaris de data 6 de febrer de 2012, per mitjà de la qual s'ordena la publicació de l'acord de la comissió de baremació, pel qual s'establix la llista provisional dels participants en el procediment d'adjudicació d'autoritzacions d'obertura de noves oficines de farmàcia, atorgant un termini de quinze dies perquè estos formularen totes aquelles al·legacions que consideraren oportunes sobre la puntuació obtinguda.  
Tercer. Per mitjà de la Resolució del director general de Farmàcia i Productes Sanitaris de 15 de maig de 2012, publicada en el Diari Oficial de la Comunitat Valenciana núm. 6774, de 15 de maig de 2012, s'ordena la publicació de l'acord de la comissió de baremació, pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia.  
  
Quart. No conforme amb les llistes definitives publicades en la dita resolució Cayetano Chazarra Navarro, en data 12 de juny de 2012, interposa recurs d'alçada en què manifesta la seua disconformitat amb la puntuació definitiva que li ha atorgat la comissió de baremació, responsable de valorar els mèrits al·legats per cada participant, en què manifesta la seua disconformitat amb la no anul·lació de les preguntes núm. 32, 38 i 81 de la prova escrita, preguntes que ja van ser impugnades per este al publicar-se les llistes provisionals i sol·licita la seua anul·lació   
  
Quinto. La comissió de baremació en data 4 de juliol de 2012, i després de rebre el recurs del Sr. Chazarra, en què presenta com a argument dos correus electrònics no oficials amb personal de l'Agència Espanyola del Medicament, acorda sol·licitar informe a l'Agència Espanyola del Medicament, Departament de Medicaments d'Ús Humà, perquè de forma oficial emeta un informe sobre el criteri d'esta Agència si és procedent o no d'anul·lar les preguntes núm. 32 i 81 del qüestionari de preguntes de la prova escrita. A data de hui no s'ha rebut cap contestació a la dita sol·licitud.  
Sext. El recurs interposat es va traslladar a la comissió de baremació, que va emetre un informe proposant l'estimació parcial del recurs plantejat, en el sentit d'anul·lar la pregunta núm. 38 i mantindre com a vàlides les altres dos preguntes núm. 32 i 81.  
Als anteriors fets s'apliquen els següents  
  
Fonaments jurídics  
Primer. L'Agència Valenciana de Salut és competent per a resoldre el present recurs en virtut del que disposa la Llei 5/1983, de 30 de desembre, de Govern Valencià, Llei 4/2005, de 17 de juny, de Salut Pública de la Comunitat Valenciana i Decret 25/2005, de 4 de febrer, pel qual s'aproven els Estatuts de l'Agència Valenciana de Salut, Decret 164/2005, de 4 de novembre, del Consell de la Generalitat, pel qual es modifiquen els Estatuts de l'Agència Valenciana de Salut, Llei 6/1998, de 22 de juny, d'Ordenació Farmacèutica de la Comunitat Valenciana, Llei 5/2003, de 28 de febrer, de la Generalitat, de modificació de l'article 18 de la Llei 6/1998, de 22 de juny; Decret 149/2001, de 5 d'octubre, del Consell de la Generalitat Valenciana, pel qual s'establix el procediment d'autorització de noves oficines de farmàcia; Reial Decret 278/1980, de 25 de gener, sobre transferència de competències en matèria de sanitat; i Llei 30/1992 de 26 de novembre i les seues modificacions.  
Segon. Quant a la sol·licitud d'anul·lació de la pregunta núm. 32, la comissió de baremació acorda no anul·lar la dita pregunta, ja que la pretensió del recurrent es basa en un correu electrònic que no té un altre suport, ni ha sigut ratificat per l'Agència Espanyola del Medicament.  
  
Quant a la pregunta núm. 38 s'accedix a la pretensió del recurrent i es procedix a la seua l'anul·lació i es pren la pregunta núm. 106 de reserva.  
Respecte a la pregunta núm. 81, segons l'informe emés per Pedro Alemán López i Gerardo Antón Fos, ambdós professors de la Universitat CEU Cardenal Herrera, en què cite textualment «En la bibliografia consultada (Especialidades Farmacéuticas Complejas de Borja García de Vicuña Landa, 2a Edició 2004) apareix de forma gràfica la preparació de suspensions extemporànies amb pols i xeringa, en les quals la xeringa s'utilitza per a mesurar el volum que s'ha d'afegir al flascó amb la pols. ?», per això es dóna com a vàlida la resposta B), considerant-se que no ha d'anul·lar-se la pregunta impugnada.  
  
En virtut dels fets i fonaments jurídics anteriors, resolc:  
  
Estimar parcialment el recurs d'alçada 10/12, interposat per Cayetano Chazarra Navarro, contra la Resolució del director general de Farmàcia i Productes Sanitaris, de 9 de maig de 2012, publicada en el Diari Oficial de la Comunitat Valenciana núm. 6774, de 15 de maig de 2012, per mitjà de la qual s'ordena la publicació en el Diari Oficial de la Comunitat Valenciana de l'Acord de la Comissió de Baremació, pel qual s'establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia, en el sentit de:  
1. Anular la pregunta núm. 38 d'acord amb els anteriors fonaments jurídics i prendre la pregunta núm. 106 de reserva.  
2. Mantindre les preguntes núm. 32 i 81 d'acord amb els anteriors fonaments jurídics.  
3. Ordenar la modificació de les llistes definitives de procediment d'adjudicació d'autoritzacions d'obertura de noves oficines de farmàcia, en el sentit resultant de la present resolució.  
Notifiqueu la present resolució a les persones interessades amb l'advertència que posa fi a la via administrativa i que, contra esta, podeu interposar recurs contenciós administratiu en el termini de dos mesos, comptats a partir de l'endemà de la data de la seua notificació, i davant la Sala Contenciosa Administrativa del Tribunal Superior de Justícia de la Comunitat Valenciana.  
  
València, 25 de setembre de 2012.- La secretària autonòmica de la Agència Valenciana de la Salut: María Manuela García Reboll.